title: 2006/370/EB: 2005 m. lapkričio 8 d. Tarybos sprendimas, dėl Europos bendrijos ir Kroatijos Respublikos susitarimo dėl oro susisiekimo paslaugų tam tikrų aspektų pasirašymo ir laikino taikymo

text:
24.5.2006

               LT

               Europos Sąjungos oficialusis leidinys

               L 136/31

         TARYBOS SPRENDIMAS
   2005 m. lapkričio 8 d.
   dėl Europos bendrijos ir Kroatijos Respublikos susitarimo dėl oro susisiekimo paslaugų tam tikrų aspektų pasirašymo ir laikino taikymo
   (2006/370/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmosios pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo Bendrijos susitarimu.

               (2)

               Komisija Bendrijos vardu vedė derybas su Kroatijos Respublika dėl oro susisiekimo paslaugų tam tikrų aspektų laikydamasi mechanizmų ir nurodymų, pateikiamų Tarybos sprendimo, įgaliojančio Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo Bendrijos susitarimu, priede.

               (3)

               Atsižvelgiant į tai, kad Susitarimas, dėl kurio susitarė Komisija, gali būti sudarytas vėliau, jis turėtų būti pasirašytas ir laikinai taikomas,

         PRIĖMĖ ŠĮ SPRENDIMĄ:
   1 straipsnis
   Bendrijos vardu patvirtinamas Europos bendrijos ir Kroatijos Respublikos susitarimo dėl oro susisiekimo paslaugų tam tikrų aspektų pasirašymas, atsižvelgiant į Tarybos sprendimą dėl minėto Susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį ar asmenis, kuriam (-iems) suteikiami įgaliojimai Bendrijos vardu pasirašyti Susitarimą, atsižvelgiant į tai, kad jis bus sudarytas vėliau.
   3 straipsnis
   Iki Susitarimo įsigaliojimo jis laikinai taikomas nuo pirmojo mėnesio po to, kai Šalys praneša viena kitai apie šiam tikslui skirtų procedūrų užbaigimą, pirmos dienos.
   4 straipsnis
   Tarybos pirmininkas įgaliojamas pateikti Susitarimo 8 straipsnio 2 dalyje numatytą pranešimą.

      Priimta Briuselyje, 2005 m. lapkričio 8 d.

            Tarybos vardu

            Pirmininkas

         G. BROWN

    ---documentbreak---

               24.5.2006

               LT

               Europos Sąjungos oficialusis leidinys

               L 136/32

         Europos bendrijos ir Kroatijos Respublikos
   SUSITARIMAS
   dėl oro susisiekimo paslaugų tam tikrų aspektų
   EUROPOS BENDRIJA
   ir
   KROATIJOS RESPUBLIKA, (toliau – Kroatija),
   (toliau – Šalys)
   PAŽYMĖDAMOS, kad kelių Europos bendrijos valstybių narių ir Kroatijos sudarytuose dvišaliuose susitarimuose dėl oro susisiekimo paslaugų yra nuostatų, prieštaraujančių Bendrijos teisei,
   PAŽYMĖDAMOS, kad Europos bendrija turi išskirtinę kompetenciją dėl kelių aspektų, kurie gali būti įtraukti į Europos bendrijos valstybių narių ir trečiųjų šalių dvišalius susitarimus dėl oro susisiekimo paslaugų,
   PAŽYMĖDAMOS, kad pagal Europos bendrijos teisę Bendrijos oro vežėjai, įsisteigę valstybėje narėje, turi teisę nediskriminuojami naudotis oro maršrutais tarp Europos bendrijos valstybių narių ir trečiųjų šalių,
   ATSIŽVELGDAMOS į Europos bendrijos ir tam tikrų trečiųjų šalių susitarimus, numatančius galimybę tokių trečiųjų šalių nacionaliniams subjektams įsigyti nuosavybės teises į oro vežėjų, turinčių pagal Europos bendrijos teisę išduotas licencijas, bendroves,
   PRIPAŽINDAMOS, kad Europos bendrijos valstybių narių ir Kroatijos dvišalių susitarimų dėl oro susisiekimo paslaugų nuostatos, prieštaraujančios Europos bendrijos teisei, turi būti visiškai suderintos su Bendrijos teise, kad būtų sukurtas tvirtas teisinis pagrindas oro susisiekimo paslaugoms tarp Europos bendrijos ir Kroatijos, ir užtikrintas tokių oro susisiekimo paslaugų tęstinumas,
   PAŽYMĖDAMOS, kad Europos bendrija, dalyvaudama šiose derybose, nesiekia didinti oro eismo tarp Europos bendrijos ir Kroatijos bendro masto, daryti poveikį Bendrijos oro vežėjų ir Kroatijos oro vežėjų pusiausvyrai, arba derėtis dėl galiojančių dvišalių susitarimų dėl oro susisiekimo paslaugų nuostatų, susijusių su skrydžių teisėmis, pakeitimų,
   PAŽYMĖDAMOS, kad atsižvelgiant į tai, kad daugumoje Europos bendrijos valstybių narių ir Kroatijos dvišalių susitarimų nėra numatyti susisiekimo srautų ribojimai, todėl abiejų šalių eismo bendras mastas, lyginant su dabartiniu, gali išaugti,
   SUSITARĖ:
   1 straipsnis
   Bendrosios nuostatos
   1.   Šiame Susitarime „valstybės narės“ – Europos bendrijos valstybės narės.
   2.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, nacionalinius subjektus, yra suprantama kaip nuoroda į Europos bendrijos valstybių narių nacionalinius subjektus.
   3.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, oro vežėjus ar aviakompanijas, yra suprantama kaip nuoroda į tos valstybės narės paskirtus oro vežėjus ar aviakompanijas.
   2 straipsnis
   Valstybės narės paskyrimas
   1.   Šio straipsnio 2 ir 3 dalių nuostatos pakeičia II priedo a ir b punktuose išvardytų straipsnių atitinkamas nuostatas dėl atitinkamos valstybės narės oro vežėjo paskyrimo, Kroatijos jam suteiktų licencijų ar leidimų bei, atitinkamai, atsisakymo išduoti licencijas ar leidimus oro vežėjui, jų atšaukimo, laikino galiojimo sustabdymo ar apribojimo.
   2.   Gavusi valstybės narės paskyrimo dokumentą, Kroatija kuo greičiau suteikia tinkamas licencijas ir leidimus, jeigu:

               i)

               oro vežėjas yra įsisteigęs pagal Europos bendrijos steigimo sutartį paskiriančiosios valstybės narės teritorijoje ir turi galiojančią licenciją oro susisiekimui vykdyti pagal Europos bendrijos teisę;

               ii)

               už vežėjo pažymėjimo išdavimą atsakinga valstybė narė vykdo ir užtikrina veiksmingą oro vežėjo veiklos kontrolę, ir paskyrimo dokumente yra aiškiai nurodyta atitinkama aviacijos institucija; ir

               iii)

               oro vežėją tiesiogiai valdo arba jo kontrolinį akcijų paketą valdo ir toliau valdys valstybės narės ir (arba) valstybių narių nacionaliniai subjektai arba III priede išvardytos kitos valstybės ir (arba) tų valstybių nacionaliniai subjektai, ir jį nuolat veiksmingai kontroliuoja tos valstybės ir (arba) tie nacionaliniai subjektai.

         3.   Kroatija gali atsisakyti išduoti, atšaukti, laikinai sustabdyti ar apriboti valstybės narės paskirto vežėjo licencijas ar leidimus, jeigu:

               i)

               oro vežėjas nėra įsisteigęs pagal Europos bendrijos steigimo sutartį paskiriančiosios valstybės narės teritorijoje arba neturi galiojančios licencijos oro susisiekimui vykdyti pagal Bendrijos teisę;

               ii)

               už vežėjo pažymėjimo išdavimą atsakinga valstybė narė nevykdo ar neužtikrina veiksmingos oro vežėjo veiklos kontrolės, ir paskyrimo dokumente nėra aiškiai nurodyta atitinkama aviacijos institucija; ar

               iii)

               oro vežėjo tiesiogiai ar per jo kontrolinį akcijų paketą nevaldo ir veiksmingai nekontroliuoja valstybės narės ir (arba) valstybių narių nacionaliniai subjektai arba III priede išvardytos kitos valstybės ir (arba) tų valstybių nacionaliniai subjektai.

         Naudodamasi šioje dalyje nustatyta savo teise, Kroatija nediskriminuoja Bendrijos oro vežėjų dėl jų nacionalinės priklausomybės.
   4.   Skrydžių teisių suteikimas ir toliau nustatomas dvišaliais susitarimais.
   3 straipsnis
   Su veiklos kontrole susijusios teisės
   1.   Šio straipsnio 2 dalies nuostatos papildo II priedo c punkte išvardytus straipsnius.
   2.   Jeigu valstybė narė paskyrė oro vežėją, kurio kontrolę vykdo ir užtikrina kita valstybė narė, Kroatijos teisės pagal oro vežėją paskyrusios valstybės narės ir Kroatijos susitarimo saugą reglamentuojančias nuostatas taikomos ir tada, kai ta kita valstybė narė priima, įgyvendina ar užtikrina saugos standartus ir išduoda tam oro vežėjui licenciją oro susisiekimui vykdyti.
   4 straipsnis
   Aviacinio kuro apmokestinimas
   1.   Šio straipsnio 2 dalies nuostatos papildo II priedo d punkte išvardytų straipsnių atitinkamas nuostatas.
   2.   Nepaisant jokių kitų priešingų nuostatų, nė viena II priedo d punkte išvardytų susitarimų nuostata nekliudo valstybėms narėms nustatyti mokesčius, rinkliavas, muitus ar mokesčius už kurą, jų teritorijoje tiekiamą naudoti Kroatijos paskirto oro vežėjo orlaivyje, kai toks oro vežėjas vykdo skrydžius iš vieno valstybės narės teritorijos punkto į kitą tos pačios arba kitos valstybės narės teritorijos punktą.
   5 straipsnis
   Vežimo Europos bendrijoje tarifai
   1.   Šio straipsnio 2 dalies nuostatos papildo II priedo e punkte išvardytus straipsnius.
   2.   Tarifai, kuriuos taiko oro vežėjas (-ai), Kroatijos paskirtas (-i) pagal I priede nurodytą susitarimą, kuriame yra II priedo e punkte nurodyta nuostata dėl vežimo vien Europos bendrijos teritorijoje, nustatomi pagal Europos bendrijos teisę.
   6 straipsnis
   Susitarimo priedai
   Šio Susitarimo priedai yra neatskiriama jo dalis.
   7 straipsnis
   Peržiūra ar keitimas
   Šalys bet kuriuo metu abipusiu susitarimu gali peržiūrėti ar iš dalies pakeisti šį Susitarimą.
   8 straipsnis
   Įsigaliojimas ir laikinas taikymas
   1.   Šis Susitarimas įsigalioja, kai Šalys raštu praneša viena kitai apie atitinkamų jų vidaus procedūrų, kurios yra būtinos šiam Susitarimui įsigalioti, užbaigimą.
   2.   Nepaisant I dalies, Šalys susitaria laikinai taikyti šį Susitarimą nuo kito mėnesio po to, kai Šalys praneša viena kitai apie šiuo tikslu būtinų procedūrų užbaigimą, pirmos dienos.
   3.   Valstybių narių ir Kroatijos susitarimai ir kitos priemonės, kurie šio Susitarimo pasirašymo dieną dar nėra įsigalioję ir nėra laikinai taikomi, išvardyti I priedo b punkte. Šis Susitarimas taikomas visiems tokiems susitarimams ir priemonėms, kai jie įsigalioja ar pradedami laikinai taikyti.
   9 straipsnis
   Nutraukimas
   1.   Jeigu I priede nurodytas susitarimas yra nutraukiamas, tuo pat metu netenka galios visos šio Susitarimo nuostatos, susijusios su atitinkamu I priede nurodytu susitarimu.
   2.   Jeigu yra nutraukiami visi I priede išvardyti susitarimai, tuo pat metu netenka galios šis Susitarimas.
   TAI PATVIRTINDAMI, toliau nurodyti tinkamai įgalioti atstovai pasirašė šį Susitarimą.

      Sudaryta du tūkstančiai šeštų metų gegužės penktą dieną Zalcburge dviem egzemplioriais anglų, čekų, danų, estų, graikų, italų, ispanų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir kroatų kalbomis.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Europsku zajednicu

         Por la República de Croacia
         Za Chorvatskou republiku
         For Republikken Kroatien
         Für die Republik Kroatien
         Horvaatia Vabariigi nimel
         Για τη Δημοκρατία της Κροατίας
         For the Republic of Croatia
         Pour la République de Croatie
         Per la Repubblica di Croazia
         Horvātijas Republikas vārdā
         Kroatijos Respublikos vardu
         A Horvát Köztársaság részéről
         Għar-Repubblika tal-Kroazja
         Voor de Republiek Kroatië
         W imieniu Republiki Chorwacji
         Pela República da Croácia
         Za Chorvátsku republiku
         Za Republiko Hrvaško
         Kroatian tasavallan puolesta
         För Republiken Kroatien
         Za Republiku Hrvatsku

   I PRIEDAS
   Šio Susitarimo 1 straipsnyje nurodytų susitarimų sąrašas

               a)

               Kroatijos ir Europos bendrijos valstybių narių susitarimai dėl oro susisiekimo paslaugų, kurie šio Susitarimo pasirašymo dieną yra sudaryti, pasirašyti ir (arba) laikinai taikomi:

                           —

                           Austrijos Federacinės Vyriausybės ir Kroatijos Respublikos Vyriausybės oro transporto susitarimas dėl oro susisiekimo paslaugų, pasirašytas 1994 m. birželio 23 d. Vienoje (toliau – Kroatijos ir Austrijos susitarimas);

                           —

                           Belgijos Karalystės Vyriausybės ir Kroatijos Respublikos Vyriausybės susitarimas dėl oro transporto, pasirašytas 1996 m. kovo 12 d. Zagrebe (toliau – Kroatijos ir Belgijos susitarimas).
                           Paskutiniai pakeitimai padaryti pasikeičiant laiškais atitinkamai 2003 m. balandžio 28 d. ir gegužės 2 d.;

                           —

                           Čekijos Respublikos Vyriausybės ir Kroatijos Respublikos Vyriausybės susitarimas dėl oro susisiekimo paslaugų, pasirašytas 1999 m. sausio 22 d. Prahoje (toliau – Kroatijos ir Čekijos susitarimas);

                           —

                           Danijos Karalystės Vyriausybės ir Kroatijos Respublikos Vyriausybės susitarimas dėl oro susisiekimo paslaugų, pasirašytas 1996 m. kovo 6 d. Osle (toliau – Kroatijos ir Danijos susitarimas);

                           —

                           Estijos Respublikos Vyriausybės ir Kroatijos Respublikos Vyriausybės susitarimas dėl oro susisiekimo paslaugų, pasirašytas 2004 m. kovo 31 d. Zagrebe (toliau – Kroatijos ir Estijos susitarimas);

                           —

                           Prancūzijos Respublikos Vyriausybės ir Kroatijos Respublikos Vyriausybės susitarimas dėl oro transporto, pasirašytas 1997 m. sausio 27 d. Zagrebe (toliau – Kroatijos ir Prancūzijos susitarimas).
                           1996 m. rugpjūčio 29 d. Dubrovnike sudarytas Susitarimo memorandumas yra susitarimo dalis;

                           —

                           Vokietijos Federacinės Respublikos ir Kroatijos Respublikos susitarimas dėl oro transporto, parafuotas ir pateikiamas prie Susitarimo memorandumo, sudaryto 1997 m. liepos 23 d. Bonoje, 2 priede (toliau – Kroatijos ir Vokietijos susitarimas).
                           Paskutiniai papildymai padaryti Susitarimo memorandumu, sudarytu 1998 m. birželio 4 d. Dubrovnike;

                           —

                           Graikijos Respublikos Vyriausybės ir Kroatijos Respublikos Vyriausybės susitarimas dėl oro susisiekimo paslaugų, pasirašytas 2001 m. vasario 27 d. Atėnuose (toliau – Kroatijos ir Graikijos susitarimas);

                           —

                           Vengrijos Respublikos Vyriausybės ir Kroatijos Respublikos Vyriausybės susitarimas dėl oro transporto, pasirašytas 1995 m. birželio 7 d. Vienoje (toliau – Kroatijos ir Vengrijos susitarimas);

                           —

                           Kroatijos Respublikos Vyriausybės ir Airijos Vyriausybės susitarimas dėl oro transporto, parafuotas 1995 m. gruodžio 11 d. Dubline (toliau – Kroatijos ir Airijos susitarimas);

                           —

                           Italijos Respublikos Vyriausybės ir Kroatijos Respublikos Vyriausybės susitarimas dėl oro susisiekimo paslaugų, pasirašytas 1998 m. liepos 8 d. Romoje (toliau – Kroatijos ir Italijos susitarimas);

                           —

                           Latvijos Respublikos Vyriausybės ir Kroatijos Respublikos Vyriausybės susitarimas dėl oro susisiekimo paslaugų, pasirašytas 1999 m. spalio 18 d. Rygoje (toliau – Kroatijos ir Latvijos susitarimas);

                           —

                           Liuksemburgo Didžiosios Hercogystės Vyriausybės ir Kroatijos Respublikos Vyriausybės susitarimas dėl oro susisiekimo paslaugų, pasirašytas 1996 m. liepos 24 d. Dubrovnike (toliau – Kroatijos ir Liuksemburgo susitarimas);

                           —

                           Maltos Vyriausybės ir Kroatijos Respublikos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1995 m. spalio 13 d. Valetoje (toliau – Kroatijos ir Maltos susitarimas);

                           —

                           Nyderlandų Karalystės ir Kroatijos Respublikos susitarimas dėl oro susisiekimo paslaugų, pasirašytas 1996 m. balandžio 30 d. Zagrebe (toliau – Kroatijos ir Nyderlandų susitarimas);

                           —

                           Lenkijos Respublikos Vyriausybės ir Kroatijos Respublikos Vyriausybės susitarimas dėl civilinio oro transporto, pasirašytas 1996 m. birželio 19 d. Varšuvoje (toliau – Kroatijos ir Lenkijos susitarimas).
                           1995 m. balandžio 28 d. Varšuvoje sudarytas Suderintas protokolas yra susitarimo dalis;

                           —

                           Kroatijos Respublikos ir Portugalijos Respublikos susitarimas dėl oro transporto, parafuotas ir pateikiamas prie Susitarimo memorandumo, sudaryto 2002 m. birželio 27 d. Zagrebe, 2 priede (toliau – Kroatijos ir Portugalijos susitarimas);

                           —

                           Slovakijos Respublikos Vyriausybės ir Kroatijos Respublikos Vyriausybės susitarimas dėl oro transporto, pasirašytas 1996 m. vasario 12 d. Zagrebe (toliau – Kroatijos ir Slovakijos susitarimas);

                           —

                           Slovėnijos Respublikos ir Kroatijos Respublikos susitarimas dėl reguliaraus oro susisiekimo paslaugų, pasirašytas 1994 m. liepos 8 d.Brdo pri Kranju (toliau – Kroatijos ir Slovėnijos susitarimas).
                           Paskutiniai pakeitimai padaryti 1999 m. liepos 5 d. Suderintu priedu;

                           —

                           Ispanijos Karalystės ir Kroatijos Respublikos susitarimas dėl oro transporto, pasirašytas 1997 m. liepos 21 d. Madride (toliau – Kroatijos ir Ispanijos susitarimas);

                           —

                           Švedijos Karalystės Vyriausybės ir Kroatijos Respublikos Vyriausybės susitarimas dėl oro susisiekimo paslaugų, pasirašytas 1996 m. kovo 6 d. Osle (toliau – Kroatijos ir Švedijos susitarimas);

                           —

                           Jungtinės Didžiosios Britanijos ir Šiaurės Airijos Karalystės Vyriausybės ir Kroatijos Respublikos Vyriausybės susitarimas dėl oro susisiekimo paslaugų, pasirašytas 1996 m. vasario 21 d. Zagrebe (toliau – Kroatijos ir JK susitarimas);

               b)

               parafuoti ar pasirašyti Kroatijos ir Europos bendrijos valstybių narių susitarimai ir kitos priemonės dėl oro susisiekimo paslaugų, kurie šio susitarimo pasirašymo dieną dar neįsigaliojo ir nėra laikinai taikomi:

                           —

                           Lietuvos Respublikos Vyriausybės ir Kroatijos Respublikos Vyriausybės susitarimas dėl oro susisiekimo, parafuotas 2002 m. gruodžio 4 d. Zagrebe (toliau – Kroatijos ir Lietuvos susitarimas).

         II PRIEDAS
   Šio Susitarimo I priede išvardytų ir 2–5 straipsniuose nurodytų susitarimų straipsnių sąrašas

               a)

               Valstybės narės paskyrimas:

                           —

                           Kroatijos ir Austrijos susitarimo 3 straipsnis,

                           —

                           Kroatijos ir Belgijos susitarimo 3 ir 4 straipsniai,

                           —

                           Kroatijos ir Čekijos susitarimo 3 straipsnis,

                           —

                           Kroatijos ir Danijos susitarimo 3 straipsnis,

                           —

                           Kroatijos ir Estijos susitarimo 3 straipsnis,

                           —

                           Kroatijos ir Prancūzijos susitarimo 4 straipsnis,

                           —

                           Kroatijos ir Graikijos susitarimo 3 straipsnis,

                           —

                           Kroatijos ir Vengrijos susitarimo 3 straipsnis,

                           —

                           Kroatijos ir Airijos susitarimo 3 straipsnis,

                           —

                           Kroatijos ir Italijos susitarimo 4 straipsnis,

                           —

                           Kroatijos ir Latvijos susitarimo 3 straipsnis,

                           —

                           Kroatijos ir Lietuvos susitarimo 3 straipsnis,

                           —

                           Kroatijos ir Liuksemburgo susitarimo 3 straipsnis,

                           —

                           Kroatijos ir Maltos susitarimo 3 straipsnis,

                           —

                           Kroatijos ir Nyderlandų susitarimo 3 straipsnis,

                           —

                           Kroatijos ir Lenkijos susitarimo 3 straipsnis,

                           —

                           Kroatijos ir Portugalijos susitarimo 3 straipsnis,

                           —

                           Kroatijos ir Slovakijos susitarimo 3 straipsnis,

                           —

                           Kroatijos ir Slovėnijos susitarimo 3 straipsnis,

                           —

                           Kroatijos ir Ispanijos susitarimo 3 straipsnis,

                           —

                           Kroatijos ir Švedijos susitarimo 3 straipsnis,

                           —

                           Kroatijos ir JK susitarimo 4 straipsnis.

               b)

               Atsisakymas išduoti licencijas ar leidimus, jų atšaukimas, laikinas galiojimo sustabdymas arba apribojimas:

                           —

                           Kroatijos ir Austrijos susitarimo 4 straipsnis,

                           —

                           Kroatijos ir Belgijos susitarimo 5 straipsnis,

                           —

                           Kroatijos ir Čekijos susitarimo 4 straipsnis,

                           —

                           Kroatijos ir Danijos susitarimo 4 straipsnis,

                           —

                           Kroatijos ir Estijos susitarimo 4 straipsnis,

                           —

                           Kroatijos ir Prancūzijos susitarimo 5 straipsnis,

                           —

                           Kroatijos ir Graikijos susitarimo 4 straipsnis,

                           —

                           Kroatijos ir Vengrijos susitarimo 4 straipsnis,

                           —

                           Kroatijos ir Airijos susitarimo 4 straipsnis,

                           —

                           Kroatijos ir Italijos susitarimo 5 straipsnis,

                           —

                           Kroatijos ir Latvijos susitarimo 4 straipsnis,

                           —

                           Kroatijos ir Lietuvos susitarimo 4 straipsnis,

                           —

                           Kroatijos ir Liuksemburgo susitarimo 4 straipsnis,

                           —

                           Kroatijos ir Maltos susitarimo 4 straipsnis,

                           —

                           Kroatijos ir Nyderlandų susitarimo 4 straipsnis,

                           —

                           Kroatijos ir Lenkijos susitarimo 4 straipsnis,

                           —

                           Kroatijos ir Portugalijos susitarimo 4 straipsnis,

                           —

                           Kroatijos ir Slovakijos susitarimo 4 straipsnis,

                           —

                           Kroatijos ir Slovėnijos susitarimo 7 straipsnis,

                           —

                           Kroatijos ir Ispanijos susitarimo 4 straipsnis,

                           —

                           Kroatijos ir Švedijos susitarimo 4 straipsnis,

                           —

                           Kroatijos ir JK susitarimo 5 straipsnis.

               c)

               Veiklos kontrolė:

                           —

                           Kroatijos ir Čekijos susitarimo 6 straipsnis,

                           —

                           Kroatijos ir Estijos susitarimo 15 straipsnis,

                           —

                           Kroatijos ir Vokietijos susitarimo 12 straipsnis,

                           —

                           Kroatijos ir Graikijos susitarimo 7 straipsnis,

                           —

                           Kroatijos ir Latvijos susitarimo 16 straipsnis,

                           —

                           Kroatijos ir Lietuvos susitarimo 15 straipsnis,

                           —

                           Kroatijos ir Portugalijos susitarimo 15 straipsnis.

               d)

               Aviacinio kuro apmokestinimas:

                           —

                           Kroatijos ir Austrijos susitarimo 7 straipsnis,

                           —

                           Kroatijos ir Belgijos susitarimo 10 straipsnis,

                           —

                           Kroatijos ir Čekijos susitarimo 9 straipsnis,

                           —

                           Kroatijos ir Danijos susitarimo 6 straipsnis,

                           —

                           Kroatijos ir Estijos susitarimo 7 straipsnis,

                           —

                           Kroatijos ir Prancūzijos susitarimo 11 straipsnis,

                           —

                           Kroatijos ir Vokietijos susitarimo 6 straipsnis,

                           —

                           Kroatijos ir Graikijos susitarimo 8 straipsnis,

                           —

                           Kroatijos ir Vengrijos susitarimo 7 straipsnis,

                           —

                           Kroatijos ir Airijos susitarimo 13 straipsnis,

                           —

                           Kroatijos ir Italijos susitarimo 6 straipsnis,

                           —

                           Kroatijos ir Latvijos susitarimo 7 straipsnis,

                           —

                           Kroatijos ir Lietuvos susitarimo 7 straipsnis,

                           —

                           Kroatijos ir Liuksemburgo susitarimo 8 straipsnis,

                           —

                           Kroatijos ir Maltos susitarimo 5 straipsnis,

                           —

                           Kroatijos ir Nyderlandų susitarimo 9 straipsnis,

                           —

                           Kroatijos ir Lenkijos susitarimo 7 straipsnis,

                           —

                           Kroatijos ir Portugalijos susitarimo 6 straipsnis,

                           —

                           Kroatijos ir Slovakijos susitarimo 8 straipsnis,

                           —

                           Kroatijos ir Slovėnijos susitarimo 6 straipsnis,

                           —

                           Kroatijos ir Ispanijos susitarimo 5 straipsnis,

                           —

                           Kroatijos ir Švedijos susitarimo 6 straipsnis,

                           —

                           Kroatijos ir JK susitarimo 8 straipsnis.

               e)

               Vežimo Europos bendrijoje tarifai:

                           —

                           Kroatijos ir Austrijos susitarimo 10 straipsnis,

                           —

                           Kroatijos ir Belgijos susitarimo 13 straipsnis,

                           —

                           Kroatijos ir Čekijos susitarimo 13 straipsnis,

                           —

                           Kroatijos ir Danijos susitarimo 11 straipsnis,

                           —

                           Kroatijos ir Estijos susitarimo 13 straipsnis,

                           —

                           Kroatijos ir Prancūzijos susitarimo 17 straipsnis,

                           —

                           Kroatijos ir Vokietijos susitarimo 10 straipsnis,

                           —

                           Kroatijos ir Graikijos susitarimo 14 straipsnis,

                           —

                           Kroatijos ir Vengrijos susitarimo 13 straipsnis,

                           —

                           Kroatijos ir Airijos susitarimo 7 straipsnis,

                           —

                           Kroatijos ir Italijos susitarimo 8 straipsnis,

                           —

                           Kroatijos ir Latvijos susitarimo 13 straipsnis,

                           —

                           Kroatijos ir Lietuvos susitarimo 13 straipsnis,

                           —

                           Kroatijos ir Liuksemburgo susitarimo 11 straipsnis,

                           —

                           Kroatijos ir Maltos susitarimo 10 straipsnis,

                           —

                           Kroatijos ir Nyderlandų susitarimo 5 straipsnis,

                           —

                           Kroatijos ir Lenkijos susitarimo 11 straipsnis,

                           —

                           Kroatijos ir Portugalijos susitarimo 19 straipsnis,

                           —

                           Kroatijos ir Slovakijos susitarimo 12 straipsnis,

                           —

                           Kroatijos ir Slovėnijos susitarimo 9 straipsnis,

                           —

                           Kroatijos ir Ispanijos susitarimo 7 straipsnis,

                           —

                           Kroatijos ir Švedijos susitarimo 11 straipsnis,

                           —

                           Kroatijos ir JK susitarimo 7 straipsnis.

         III PRIEDAS
   Šio Susitarimo 2 straipsnyje nurodytų kitų valstybių sąrašas

               a)

               Islandijos Respublika (pagal Europos ekonominės erdvės susitarimą);

               b)

               Lichtenšteino Kunigaikštystė (pagal Europos ekonominės erdvės susitarimą);

               c)

               Norvegijos Karalystė (pagal Europos ekonominės erdvės susitarimą);

               d)

               Šveicarijos Konfederacija (pagal Europos bendrijos ir Šveicarijos Konfederacijos susitarimą dėl oro transporto).


title: 2005/490/EB: 2005 m. liepos 7 d. Komisijos sprendimas, nutraukiantis antidempingo tyrimą, susijusį su tam tikrų vamzdžių ar vamzdelių jungiamųjų detalių (fitingų), kurių kilmės šalys yra Taivanas ir Vietnamas, importu

text:
8.7.2005

               LT

               Europos Sąjungos oficialusis leidinys

               L 175/21

         KOMISIJOS SPRENDIMAS
   2005 m. liepos 7 d.
   nutraukiantis antidempingo tyrimą, susijusį su tam tikrų vamzdžių ar vamzdelių jungiamųjų detalių (fitingų), kurių kilmės šalys yra Taivanas ir Vietnamas, importu
   (2005/490/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis antidempingo reglamentas), ypač į jo 9 straipsnį,
   pasikonsultavusi su Patariamuoju komitetu,
   kadangi:
   I.   TVARKA

               (1)

               Po konsultacijų, 2004 m. rugpjūčio 11 d.Europos Sąjungos oficialiajame leidinyje
                   (2) Komisija paskelbė pranešimą apie antidempingo tyrimo inicijavimą dėl vamzdžių ar vamzdelių jungiamųjų detalių (fitingų) (išskyrus lietines jungiamąsias detales (fitingus), junges (flanšus) ir jungiamąsias detales (fitingus) su įsriegtais sriegiais) iš geležies ar plieno (išskyrus nerūdijantį plieną), kurių didžiausias išorinis skersmuo ne didesnis kaip 609,6 mm, ir kurios naudojamos pritvirtinimui sandūriniu būdu bei kitiems tikslams ir kurių kilmės šalys yra Taivanas ir Vietnamas, bei kurios paprastai klasifikuojamos 7307 93 11, 7307 93 19, 7307 99 30 ir 7307 99 90 KN kodais, importo.

               (2)

               Antidempingo tyrimas buvo inicijuotas, gavus skundą, kurį 2004 m. birželio 28 d. pateikė Europos Sąjungos plieninių sandūriniu būdu pritvirtinamų jungiamųjų detalių (fitingų) pramonės interesus ginantis komitetas (toliau - skundo pateikėjas) gamintojų, kurių produkcija sudaro didžiąją dalį, šiuo atveju daugiau nei 60 proc. visos Bendrijos jungiamųjų detalių (fitingų) gamybos, vardu, taikant pagrindinio antidempingo reglamento 5 straipsnį. Skunde buvo pateikti šios prekės dempingo ir dėl to patiriamos materialinės žalos prima facie įrodymai, kurių pakako pagrįsti tyrimo inicijavimą.

               (3)

               Komisija apie tyrimo inicijavimą oficialiai informavo Vietnamo ir Taivano eksportuojančius gamintojus, importuotojus ir prekybininkus bei jų asociacijas, tiekėjus ir žinomus susijusius vartotojus, susijusių eksportuojančių šalių atstovus ir skundą pateikusius Bendrijos gamintojus. Suinteresuotosioms šalims buvo suteikta galimybė pareikšti savo nuomonę raštu ir prašyti jas išklausyti per pranešime dėl inicijavimo nustatytą laikotarpį.

         II.   SKUNDO ATSIĖMIMAS IR TYRIMO NUTRAUKIMAS

               (4)

               2005 m. kovo 23 d. laišku Komisijai skundo pateikėjas oficialiai atsiėmė skundą.

               (5)

               Pagal pagrindinio antidempingo reglamento 9 straipsnio 1 dalį, skundo pateikėjui atsiėmus skundą, tyrimas gali būti nutrauktas, jeigu tai neprieštarauja Bendrijos interesams.

               (6)

               Komisija nusprendė nutraukti šį tyrimą, kadangi jo metu nebuvo nustatyta jokių aplinkybių, įrodančių kad tyrimo nutraukimas pažeis Bendrijos interesus. Suinteresuotosios šalys buvo apie tai informuotos ir joms buvo suteikta galimybė pateikti pastabas. Pastabų pateikta nebuvo.

               (7)

               Todėl Komisija daro išvadą, kad antidempingo tyrimas, susijęs su tam tikrų vamzdžių ar vamzdelių jungiamųjų detalių (fitingų), kurių kilmės šalys yra Taivanas ir Vietnamas, importu, turi būti nutrauktas neįvedant antidempingo priemonių.

               (8)

               Šiame sprendime numatytos priemonės atitinka Patariamojo komiteto nuomonę,

         PRIĖMĖ ŠĮ SPRENDIMĄ:
   Vienintelis straipsnis
   Antidempingo tyrimas, susijęs su vamzdžių ar vamzdelių jungiamųjų detalių (fitingų) (išskyrus lietines jungiamąsias detales (fitingus), junges (flanšus) ir jungiamąsias detales (fitingus) su įsriegtais sriegiais) iš geležies ar plieno (išskyrus nerūdijantį plieną), kurių didžiausias išorinis skersmuo ne didesnis kaip 609,6 mm ir kurios naudojamos pritvirtinimui sandūriniu būdu bei kitiems tikslams ir kurių kilmės šalys yra Taivanas ir Vietnamas, bei kurios paprastai klasifikuojamos 7307 93 11, 7307 93 19, 7307 99 30 ir 7307 99 90 KN kodais, importu, yra nutraukiamas.

      Priimta Briuselyje, 2005 m. liepos 7 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).

      (2)  OL C 203, 2004 8 11, p. 5.


title: 2014/654/ES: 2014 m. rugsėjo 8 d. Tarybos sprendimas, kuriuo skiriamas Regionų komiteto Ispanijai atstovaujantis narys ir Ispanijai atstovaujantis pakaitinis narys

text:
9.9.2014

               LT

               Europos Sąjungos oficialusis leidinys

               L 268/12

         TARYBOS SPRENDIMAS
   2014 m. rugsėjo 8 d.
   kuriuo skiriamas Regionų komiteto Ispanijai atstovaujantis narys ir Ispanijai atstovaujantis pakaitinis narys

      (2014/654/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.2011 m. spalio 3 d. Tarybos sprendimu 2011/661/ES (3) Carmen María SANDOVAL SÁNCHEZ paskirta pakaitine nare iki 2015 m. sausio 25 d.;

               (2)

               pasibaigus Ramón Luis VALCÁRCEL SISO kadencijai tapo laisva nario vieta. Pasibaigus Carmen María SANDOVAL SÁNCHEZ kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariu:

                           —

                           Alberto GARRE LÓPEZ, Presidente de la Comunidad Autónoma de la Región de Murcia

         ir

               b)

               pakaitiniu nariu:

                           —

                           Manuel PLEQUEZUELO ALONSO, Director General de Participación Ciudadana, Unión Europea y Acción Exterior de la Comunidad Autónoma de la Región de Murcia.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. rugsėjo 8 d.

            Tarybos vardu

            Pirmininkas

         S. GOZI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.

      (3)  OL L 263, 2011 10 7, p. 18.


title: 2004 m. kovo 30 d. Tarybos sprendimas dėl Europos bendrijos ir Jungtinių Amerikos Valstijų susitarimo dėl muitinių bendradarbiavimo ir tarpusavio pagalbos muitinės veiklos srityje išplėtimo, papildant susitarimą klausimais dėl bendradarbiavimo konteinerių saugumo ir su juo susijusiais reikalais

text:
Svarbus teisinis pranešimas

|

32004D0634

Oficialusis leidinys L 304 , 30/09/2004 p. 0032 - 0033

		Tarybos sprendimas2004 m. kovo 30 d.dėl Europos bendrijos ir Jungtinių Amerikos Valstijų susitarimo dėl muitinių bendradarbiavimo ir tarpusavio pagalbos muitinės veiklos srityje išplėtimo, papildant susitarimą klausimais dėl bendradarbiavimo konteinerių saugumo ir su juo susijusiais reikalais(2004/634/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi:(1) Europos bendrijos ir Jungtinių Amerikos Valstijų susitarime dėl muitinių bendradarbiavimo ir tarpusavio pagalbos muitinės veiklos srityje [1] (CMAA) numatyta galimybė išplėsti bendradarbiavimą, siekiant padidinti muitinių sąveiką ir paremti ją dvišaliais susitarimais dėl specifinių reikalų ar sektorių.(2) Komisija Bendrijos vardu derėjosi su Jungtinėmis Amerikos Valstijomis dėl CMAA išplėtimo, papildant susitarimą klausimais dėl bendradarbiavimo konteinerių saugumo ir su juo susijusiais reikalais (toliau – Susitarimas).(3) Pagal šį susitarimą išplečiamas Bendrijos ir Jungtinių Amerikos Valstijų muitinių bendradarbiavimas, papildant susitarimą klausimais dėl konteinerių saugumo ir su juo susijusių reikalų. Pagal susitarimą numatomas spartus ir sėkmingas Konteinerių saugumo inciatyvos taikymas visuose Bendrijos uostuose, kurie atitinka keliamus reikalavimus. Susitarime taip pat numatyta darbo programa, kurios tikslas – tęsti priemonių taikymą, ypač jei tai yra rizikos valdymo metodų tobulinimas, informacija, reikalinga norint atpažinti didelės rizikos krovinius, kurie laivais importuojami į Šalis, ar bendradarbiavimą su įmonėmis numatančios programos.(4) Norint užtikrinti tiekimo grandinės saugumą ir garantuoti nuolatinį legalių konteineriais gabenamų prekių srautą, Bendrijai ir Jungtinėms Amerikos Valstijoms būtinas išorinis muitinės kontrolės standartų koordinavimas. Itin svarbu užtikrinti, kad visi Bendrijos uostai galėtų lygiomis teisėms dalyvauti įgyvendinant Konteinerių saugumo iniciatyvą ir kad Jungtinių Amerikos Valstijų (JAV) uostuose būtų skatinamas normų, panašių į normas taikomas Bendrijoje, taikymas. Taip pat tiesioginis susitarimo tikslas – supaprastinti legalią Bendrijos ir Jungtinių Amerikos Valstijų prekybą ir užtikrinti abipusį aukštą saugumo lygį, sudarant palankias sąlygas bendradarbiauti plėtojant veiksmus specifinėse kontrolės srityse, kuriose Bendrija yra kometetinga.(5) Valstybėms narėms turi būti suteikta galimybė arba išplėsti Konteinerių saugumo iniciatyvos taikymą, įtraukiant visus Bendrijos uostus, kas būtų daroma sudarant susitarimus su Jungtinėmis Amerikos Valstijomis, įvardijant Bendrijos uostus, kurie dalyvaus Konteinerių saugumo iniciatyvoje ir numatant laikiną JAV muitinių administracijos pareigūnų komandiravimą į šiuos uostus, arba išlaikyti ir toliau taikyti esamus šioje srityje taikomus principus, su sąlyga, kad tai atitinka Sutartį ir neprieštarauja šio susitarimo išplėstam CMAA.(6) Būtina užtikrinti glaudų valstybių narių ir Bendrijos institucijų bendradarbiavimą, siekiant sustiprinti ir išplėsti muitinių bendradarbiavimą pagal išplėstą CMAA.(7) Šiuo tikslu turi būti nustatyta konsultacijų tvarka, pagal kurią valstybės narės, numatančios derėtis ir susitarti su Jungtinėmis Amerikos Valstijomis dėl dalykų, kurie numatyti išplėstame CMAA susitarime, galėtų iš karto pranešti apie šį savo ketinimą ir pateikti visą reikalingą informaciją. Valstybei narei arba Komisijai pareikalavus, ši informacija skubos tvarka turėtų būti aptarta valstybių narių ir Komisijos konsultacijų būdu.(8) Pagrindinis šių konsultacijų tikslas turėtų būti keitimosi informacija supaprastinimas ir užtikrinimas, kad sudaryti susitarimai atitiktų Sutartį ir bendrąsias Bendrijos politikos gaires, ir ypač bendrus bendradarbiavimo su Jungtinėmis Amerikos Valstijomis pagrindus, numatytus išplėstame CMAA susitarime.(9) Jeigu Komisija nusprendžia, kad kuris nors valstybės narės susitarimas su Jungtinėmis Amerikos Valstijomis, kurį norima įgyvendinti, neatitinka išplėstojo CMAA, arba kad klausimą, dėl kurio sudarytas susitarimas, reikėtų išspręsti išplėstosios CMAA rėmuose, ji turėtų apie tai tinkamai informuoti tą valstybę narę.(10) Konsultacijų tvarka neturėtų pažeisti valstybių narių ir Bendrijos kompetencijos sudaryti numatytus susitarimus.(11) Tas Susitarimas turėtų būti patvirtintas.NUSPRENDĖ:1 straipsnisEuropos bendrijos ir Jungtinių Amerikos Valstijų susitarimas dėl muitinių bendradarbiavimo ir tarpusavio pagalbos muitinės veiklos srityje susitarimo išplėtimo, papildant jį klausimais dėl bendradarbiavimo konteinerių saugumo ir su juo susijusiais reikalais (toliau- Susitarimas) patvirtinamas Europos Bendrijos vardu.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį(-is), įgaliotą(-us) pasirašyti Bendriją įpareigojantį susitarimą.3 straipsnis1. Siekdamos, kad Bendrijos uostuose būtų taikoma Konteinerių saugumo iniciatyva, valstybės narės gali laikytis senų arba sudaryti naujus susitarimus su Jungtinėmis Amerikos Valstijomis. Kiekvienas toks susitarimas privalo remtis išplėstu CMAA ir laikytis CMAA išdėstytų nuostatų ir minimalių reikalavimų, kai šie bus nustatyti.Siekdamos užtikrinti, kad tokie susitarimai atitiktų išplėstą CMAA, Komisija ir suinteresuotos valstybės narės gali konsultuotis tarpusavyje.2. Valstybė narė, prieš pradėdama derybas su Jungtinėmis Amerikos Valstijomis dėl susitarimų, susijusių su reikalais, kuriuos apima išplėstas CMAA, bet kurie neįvardyti 1 pastraipoje, praneša apie tai Komisijai ir kitoms valstybėms narėms, kartu su pranešimu pateikdama visą reikalingą informaciją.3. Valstybės narės arba Komisija gali per aštuonias darbo dienas nuo pranešimo gavimo pareikalauti klausimo svarstymo su kitomis valstybėmis narėmis ir Komisija. Šis svarstymas surengiamas per tris savaites nuo pranešimo gavimo. Jeigu reikalas skubus, svarstymas pradedamas nedelsiant.4. Komisija pateikia savo raštišką nuomonę dėl to, ar susitarimai atitinka išplėstą CMAA susitarimą ne vėliau nei per penkias dienas nuo svarstymų pabaigos ir, esant reikalui, pateikia informaciją apie tai, ar nagrinėtas klausimas spręstinas minėto susitarimo rėmuose.5. Svarstymas vyksta komitete, įsteigtame pagal 1992 m. spalio 12 d. Reglamento (EEB) Nr. 2913/92 nustatančio Bendrijos muitinės kodeksą [2] 247 straipsnį.6. Valstybės narės perduoda Komisijai ir kitoms valstybėms narėms susitarimų, minimų 1 ir 2 pastraipose, ir dokumentų apie susitarimų denonsavimą arba pakeitimus, jei tokių esama, kopijas.Priimta Briuselyje, 2004 m. kovo 30 d.Tarybos varduPirmininkasM. McDowell[1] OL L 222, 1997 8 12, p. 17.[2] OL L 302, 1992 10 19, p. 1. Reglamentas su pakeitimais, padarytais Europos Parlamento ir Tarybos Reglamentu (EB) Nr. 2700/2000 (OL L 311, 2000 12 12, p. 17).--------------------------------------------------


title: 1997 m. sausio 27 d. Tarybos sprendimas dėl pasikeitimo raštais, fiksuojančio tarpusavio supratimą dėl Europos bendrijos ir Jungtinių Amerikos Valstijų, Japonijos, Australijos, Kanados bei ELPA šalių Norvegijos ir Šveicarijos tarptautinio bendradarbiavimo principų mokslinių tyrimų ir taikomojoje veikloje intelektualių gamybos sistemų srityje, sudarymo Europos bendrijos vardu

text:
Svarbus teisinis pranešimas

|

31997D0378

Oficialusis leidinys L 161 , 18/06/1997 p. 0001 - 0001

		Tarybos sprendimas1997 m. sausio 27 d.dėl pasikeitimo raštais, fiksuojančio tarpusavio supratimą dėl Europos bendrijos ir Jungtinių Amerikos Valstijų, Japonijos, Australijos, Kanados bei ELPA šalių Norvegijos ir Šveicarijos tarptautinio bendradarbiavimo principų mokslinių tyrimų ir taikomojoje veikloje intelektualių gamybos sistemų srityje, sudarymo Europos bendrijos vardu(97/378/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130m straipsnį kartu su 228 straipsnio 2 dalies pirmuoju sakiniu ir į 228 straipsnio 3 dalies pirmą pastraipą,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi tarptautinis bendradarbiavimas intelektualių gamybos sistemų srityje sustiprins šio Bendrijos sektoriaus mokslinius ir technologinius pagrindus ir prisidės prie Bendrijos sektoriaus konkurencingumo;kadangi dvimetis ekonominio pagrįstumo tyrimas dėl tarptautinio bendradarbiavimo intelektualių gamybos sistemų srityje parodė, kad toks bendradarbiavimas sukuria pridėtinę vertę;kadangi Taryba įgaliojo Komisiją derėtis dėl tarpusavio supratimo su Jungtinėmis Amerikos Valstijomis, Japonija, Australija, Kanada bei ELPA šalimis Norvegija ir Šveicarija;kadangi pasikeitimo laiškų pavidalu buvo pasiektas tarpusavio supratimas su trečiosiomis šalimis,NUSPRENDĖ:1 straipsnisPatvirtinamas pasikeitimas raštais, fiksuojantis tarpusavio supratimą dėl Europos bendrijos ir Jungtinių Amerikos Valstijų, Japonijos, Australijos, Kanados bei ELPA šalių Norvegijos ir Šveicarijos tarptautinio bendradarbiavimo principų mokslinių tyrimų ir taikomojoje veikloje intelektualių gamybos sistemų srityje.Pasikeitimo raštais tekstas pridedamas prie šio sprendimo.2 straipsnisTarybos pirmininkas yra įgaliojamas paskirti asmenį, turintį teisę pasirašyti Bendriją įpareigojantį Susitarimą pasikeičiant raštais.Priimta Briuselyje, 1997 m. sausio 27 d.Tarybos varduPirmininkasG. Zalm[1] OL C 20, 1997 1 20, p. 371.--------------------------------------------------


title: 1992 m. gruodžio 22 d., Komisijos sprendimas patvirtinantis administracines priemones, numatytas susitarimuose dėl tranzitinio vežimo tarp Europos bendrijos ir Austrijos bei tarp Europos bendrijos ir Šveicarijos

text:
Svarbus teisinis pranešimas

|

31993D0117

Oficialusis leidinys L 047 , 25/02/1993 p. 0027 - 0027 specialusis leidimas suomių kalba: skyrius 11 tomas 21 p. 0049  specialusis leidimas švedų kalba: skyrius 11 tomas 21 p. 0049

		Komisijos sprendimas1992 m. gruodžio 22 d.patvirtinantis administracines priemones, numatytas susitarimuose dėl tranzitinio vežimo tarp Europos bendrijos ir Austrijos bei tarp Europos bendrijos ir Šveicarijos(93/117/EEB)EUROPOS BENDRIJŲ KOMISIJA,atsižvelgdama į susitarimus dėl tranzitinio vežimo tarp Europos bendrijos ir Austrijos bei tarp Europos bendrijos ir Šveicarijos, dėl kurių sudarymo sprendimus priėmė 1992 m. lapkričio 27 d. ir 1992 m. lapkričio 30 d. Tarybos,pripažindama, kad šiems susitarimams įgyvendinti būtinos administracinės priemonės:- susitarime su Austrija numatoma įdiegti ekologinių taškų sistemą, kuri padėtų subalansuoti ekonominius ir ekologinius interesus,- susitarime su Šveicarija numatyta Šveicarijoje netaikyti galiojančios 28 tonų svorio ribos sunkiasvorių krovinių transporto priemonėms,NUSPRENDĖ:1 straipsnisBendrijos vardu patvirtinami administraciniai susitarimai dėl tranzitinio vežimo tarp Europos bendrijos ir Austrijos bei tarp Europos bendrijos ir Šveicarijos.2 straipsnisKomisijos narys, atsakingas už transportą, arba jo paskirtas asmuo įgaliojamas Komisijos vardu pasirašyti administracinius susitarimus.Priimta Briuselyje, 1992 m. gruodžio 22 d.Komisijos varduKarel VAN MIERTKomisijos narys--------------------------------------------------Administracinis susitarimasnustatantis ekologinių taškų sistemos, nurodytos Europos bendrijos ir Austrijos Respublikos susitarime dėl krovinių tranzitinio vežimo keliais ir geležinkeliu, įsigaliojimo datą ir įdiegimo tvarkąPagal Europos bendrijos ir Austrijos Respublikos susitarimo dėl krovinių tranzitinio vežimo keliais ir geležinkeliu (toliau — Tranzito susitarimas) 24 straipsnio 4 dalį, kompetentingos institucijosBENDRIJOS VARDU:Europos Bendrijų Komisija irAUSTRIJOS VARDU:federalinis ekonomikos ir transporto ministras,atsižvelgdamos į procedūrų, susijusių su Tranzito susitarime nurodyta ekologinių taškų sistema, įsigaliojimo dieną,susitarė:1 straipsnisEkologinių taškų sistema įsigalioja 1993 m. sausio 1 d.2 straipsnis1. 1991 m. iš viso apskaičiuota 1264000Europos bendrijoje įregistruotų sunkiasvorių krovinių transporto priemonių (Tranzito susitarimo 15 straipsnio 4 dalies 2 punktas) tranzitinių reisų (samdos pagrindais arba už atlygį, savo sąskaita arba be krovinio).2. 1991 m. iš viso apskaičiuota 211100Austrijos Respublikoje įregistruotų sunkiasvorių krovinių transporto priemonių (Tranzito susitarimo 15 straipsnio 8 dalis) tranzitinių reisų (samdos pagrindais arba už atlygį, savo sąskaita arba be krovinio).3 straipsnis1. Tranzitiniu reisu vykstančios sunkiasvorių krovinių transporto priemonės vairuotojas vežasi ir priežiūros institucijoms paprašius pateikia pagal A priedo pavyzdį parengtą tinkamai užpildytą standartinę formą arba "ekologinių taškų knygele" vadinamą Austrijos sertifikatą, patvirtinantį ekologinių taškų mokestį už atitinkamą reisą.Austrijos kompetentingos institucijos šio susitarimo A priede nurodytą blanką išduoda po to, kai apmokamos blanko gaminimo bei platinimo išlaidos ir su ekologiniais taškais susijusios išlaidos.2. Po 1990 m. spalio 1 d. įregistruotos sunkiasvorių krovinių transporto priemonės vairuotojas kaip tos transporto priemonės NOx emisijos įrodymą taip pat vežasi ir paprašius pateikia standartinį pagal B priedo pavyzdį sudarytą COP dokumentą. Manoma, kad pirmą kartą iki 1990 m. spalio 1 d. įregistruotų sunkiasvorių krovinių transporto priemonių arba tų transporto priemonių, kurių jokie dokumentai nepateikti, COP vertė yra 15,8 g/kWh.Šalys raštu viena kitai praneša apie nacionalines institucijas, įgaliotas išduoti pirmiau minėtus dokumentus.3. Tranzitiniams reisams, kuriais vykstama C priede išvardytomis aplinkybėmis arba pagal Europos transporto ministrų konferencijos leidimus, ekologinių taškų sistemos nuostatos netaikomos.4 straipsnis1. Prie 3 straipsnio 1 dalyje nurodyto blanko pridedamas privalomas ekologinių taškų skaičius, kurie panaikinami. Ekologiniai taškai panaikinami pasirašant taip, kad parašas apimtų ir ekologinius taškus, ir blanką, prie kurio jie pridėti. Vietoj parašo galima naudoti spaudą.2. Kai transporto priemonė įvažiuoja į Austrijos teritoriją, tinkamai užpildytas blankas, kuriame nurodytas privalomas ekologinių taškų skaičius, pateikiamas priežiūros institucijai, kuri grąžina kopiją su mokėjimo patvirtinimu.Kai Austrijoje registruota sunkiasvorių krovinių transporto priemonė įvažiuoja į Italiją ar Vokietiją arba iš jų išvažiuoja, valstybės narės priežiūros institucijoms pateikiamas mokėjimo patvirtinimas ir COP dokumentas. Įvažiuojant muitinėse pateikiama mokėjimo patvirtinimo kopija.Specialūs ekologiniai taškai taikomi Austrijoje registruotoms sunkiasvorių krovinių transporto priemonėms, tranzitu vykstančioms į Italiją ar iš jos arba vykstančioms reisais, kuriais tranzitu pervažiavus Austriją, kelionė tęsiama Vokietijoje. Jų taikymas registruojamas mokėjimo patvirtinime. Pagal Tranzito susitarimo 21 straipsnį įsteigtas Tranzito komitetas kasmet nustato tokiais reisais vykstančioms Austrijos sunkiasvorių krovinių transporto priemonėms skiriamų ekologinių taškų skaičių.3. Kai tranzito reiso metu keičiamas vilkikas, lieka galioti įvažiuojant išduotas mokėjimo patvirtinimas, kuris yra saugomas. Jeigu naujojo vilkiko COP vertė yra didesnė už blanke nurodytą vertę, išvažiuojant iš šalies suteikiami prie naujosios kortelės pridedami papildomi ekologiniai taškai.4. Vykstant tokiais reisais, kuriems būtini ekologiniai taškai, 3 straipsnio 1 dalyje nurodytas blankas pakeičia visus Austrijos blankus, iki šiol taikytus transporto statistikai.5. Bendrijos ir Austrijos institucijos viena kitai reguliariai praneša taikytų taškų skaičių. Jeigu reikia, konkrečiai nacionalinei institucijai pateikiamos blankų su panaikintais ekologiniais taškais originalai arba kopijos.5 straipsnis1. Šalys užtikrina, kad pagal Tranzito susitarimo 16 straipsnį, Austrijos mokėjimo už Italijos arba Vokietijos ekologinius taškus patvirtinimas laikomas Austrijoje bei valstybėse narėse Vokietijoje ir Italijoje anksčiau naudotų leidimų pakeitimu. Šis mokėjimo patvirtinimas Italijoje pakeičia dvišalį leidimą reisui į vieną pusę, o Vokietijoje — abipusį leidimą grįžtamajam reisui.Tinkamai užpildyta 3 straipsnio 1 dalyje nurodytos formos kopija su būtinu Italijos ekologinių taškų skaičiumi pakeičia numatytą iš Italijos išvykstančių Austrijoje registruotų sunkiasvorių krovinių transporto priemonių leidimą.2. Dvišaliais reisais, bet ne Tranzito susitarime apibrėžtais tranzito reisais laikomi reisai, kai Austrijos siena vieną kartą kertama traukiniu, paprastųjų geležinkelių transportu arba atliekant kombinuotą transporto operaciją, ir sieną kertant kelių transportu prieš ją pervažiuojant geležinkeliu arba po to.6 straipsnis1. Pagal Tranzito susitarimo 15 straipsnio 5 dalies 1 punkto nuostatas virš nustatytų ekologinių taškų spausdinami jų galiojimo metai. Ekologinius taškus galima naudoti nuo jų galiojimo metų sausio 1 d. iki kitų metų sausio 31 d.2. Šalys viena kitai dviem lygiomis dalimis suteikia joms priklausančių ekologinių taškų skaičių. Pirmoji dalis pateikiama likus trims mėnesiams iki kiekvienų kalendorinių metų pradžios, o antroji dalis pateikiama praėjus dviems mėnesiams nuo kiekvienų kalendorinių metų pradžios.Tranzito susitarimo 15 straipsnio 5 dalies 2 punkte numatytomis aplinkybėmis antroji dalis mažinama taikant Tranzito susitarimo IX priedo 4 dalyje nustatytu metodu apskaičiuotą ekologinių taškų skaičių.7 straipsnisIš abiejų šalių atstovų sudaryta Tranzito komiteto darbo grupė prižiūri, kaip įgyvendinama ir prižiūrima ekologinių taškų sistema bei priemonės, kurių imamasi siekiant išvengti pažeidimų. Darbo grupei leidžiama naudotis visais tinkamais dokumentais ir rinktis bet kurios šalies prašymu.8 straipsnis1. Už Tranzito susitarimo arba šio administracinio susitarimo pažeidimus sunkiasvorių krovinių transporto priemonių vairuotojas arba įmonė baudžiamojon atsakomybėn traukiami pagal galiojančius nacionalinius teisės aktus. Jei pažeidimai kartojasi, vairuotojui arba įmonei gali būti laikinai uždrausta verstis tarptautinio transporto veikla.2. Tirdamos Tranzito susitarimo ir šio administracinio susitarimo pažeidimus ir už juos traukdamos baudžiamojon atsakomybėn, Austrijos, Bendrijos ir valstybių narių kompetentingos institucijos, paisydamos savo jurisdikcijos ribų, viena kitai teikia administracinę pagalbą, ypač užtikrindamos 3 straipsnyje apibrėžtų dokumentų teisingą taikymą ir tvarkymą.3. Jeigu pagal šio susitarimo nuostatas priežiūros institucijoms nepateikiamos 3 straipsnyje nurodytos ekologinių taškų knygelės, jos neužpildomos arba užpildomos akivaizdžiai neteisingai arba jeigu ekologiniai taškai pridedami netinkamai, deramai atsižvelgdamos į proporcingumo principą, kaip apibrėžta atitinkamuose nacionaliniuose teisės aktuose, priežiūros institucijos gali neleisti tęsti reiso.Dėl visa kita Tranzito komitetas yra atsakingas už Tranzito susitarimo įgyvendinimą ir teisingą taikymą.9 straipsnisPraėjus šešiems mėnesiams nuo ekologinių taškų sistemos įsigaliojimo, šalys pasilieka teisę bendrai persvarstyti susitarimus dėl tos sistemos įgyvendinimo, siekiant bendru sutarimu padaryti visus reikiamus pakeitimus.10 straipsnisŠis administracinis susitarimas įsigalioja tą pačią dieną, kaip ir Tranzito susitarimas.11 straipsnisŠis susitarimas sudarytas dviem egzemplioriais danų, olandų, anglų, prancūzų, vokiečių, graikų, italų, portugalų ir ispanų kalbomis. Visi tekstai yra autentiški.Priimta Vienoje,1992 m. gruodžio 23 d.Austrijos Respublikos federalinio ekonomikos ir transporto ministro varduG. HanreichEuropos Bendrijų Komisijos varduJ. Erdmenger--------------------------------------------------Administracinis susitarimasdėl perkrovos sistemos, nustatytos Europos bendrijos ir Šveicarijos susitarime dėl krovinių vežimo keliais ir geležinkeliu, taikymoTURINYS 1 straipsnis Tikslas…2 straipsnis dministracinis centras…3 straipsnis Taikymo sritis…4 straipsnis Vežamos prekės…5 straipsnis Kombinuotojo transporto (KT) geležinkelio pajėgumo užpildymas…6 straipsnis Rezervavimo tvarka…7 straipsnis Tvarka KT geležinkelio pajėgumo išnaudojimo atveju…8 straipsnis Leidimų išdavimo tvarka…9 straipsnis Patikrinimai…10 straipsnis Ryšių palaikymo tarnyba…11 straipsnis Administracinis bendradarbiavimas ir nuobaudos…12 straipsnis Įsigaliojimas…13 straipsnis Kalbos…Pagal Europos bendrijos ir Šveicarijos susitarimo dėl krovinių vežimo keliais ir geležinkeliu 6 priedo II antraštės 3 ir 4 punktą (toliau - Susitarimas dėl krovinių vežimo) kompetentingos institucijosBENDRIJOS VARDU:Europos Bendrijų Komisija,ŠVEICARIJOS VARDU:Federalinis transporto, ryšių ir energetikos departamentas,Atsižvelgdami į planuojamos perkrovos sistemos taikymą,Susitarė dėl šių taisyklių:1 straipsnisTikslasŠio susitarimo tikslas yra nustatyti tvarką, kuria remdamasi Šveicarija netaikys Susitarimo dėl krovinių vežimo 6 priedo II antraštės 3 ir 4 punktuose nustatyto 28 tonų bendro svorio apribojimo tranzitui keliu transporto priemonėms Basle-Chiasso maršrutu. Atleidimo nuo šio apribojimo atvejams yra nustatoma leidimų išdavimo tvarka, (toliau — perkrovos sistema).2 straipsnisAdministracinis centrasFederalinis transporto biuras įkuria ir vadovauja administraciniam centrui (toliau - centras) Berne, kuris bus atsakingas už leidimų (taip pat vadinamų perkrovos leidimais) išdavimą transporto priemonėms pagal perkrovos.Centras išduoda leidimus toliau nurodyta tvarka ir sąlygomis.3 straipsnisTaikymo sritisLeidimai išduodami tik Bendrijoje registruotoms transporto priemonėms.4 straipsnisVežamos prekės1. Leidimai gali būti išduodami tik transporto priemonėms, vežančioms greitai gendančias prekes arba kitas skubias siuntas.2. Greitai gendančių prekių apibūdinimas pateiktas sąraše, nustatytame Susitarime dėl tarptautinio greitai gendančių maisto produktų vežimo ir dėl specialios įrangos, naudojamos tokiam vežimui (ATP) (žr. I priedą).3. Skubiomis siuntomis laikomos prekės, kurių vertė sumažėja jų nepristačius laiku arba kurias reikia perdirbti arba parduoti per nustatytą laiką, apie kurį nebuvo žinoma iš anksto.4. Vežant skubias siuntas arba greitai gendančias prekes šių prekių kiekis kaip bendro svorio dalis negali būti skubos pretekstas.5. Turi būti laikomasi tarptautinių taisyklių dėl pavojingų prekių vežimo keliais ir šių taisyklių įgyvendinimo Šveicarijoje tvarkos.5 straipsnisKombinuotojo transporto (KT) geležinkelio pajėgumo užpildymasGeležinkelio pajėgumo užpildymas apima lydimą kombinuotąjį transportą (LKT) ir nelydimą kombinuotąjį transportą (NKT). Atsižvelgiama į šiuos punktus:1. Tinkami terminalai turi tenkinti šiuos reikalavimus:- terminalas kasdien suteikia mažiausiai vieną punktą kombinuotajam transportui per Šveicariją,- kombinuotojo transporto bendrovės ir kiti šio transporto tipo operatoriai (toliau - operatoriai), kurie naudoja terminalą, pateikia visą traukinį arba vėliausiai po rezervavimo atlikimo blokpostus, sudarančius reguliaraus traukinio dalį,- terminalas yra aprūpintas elektroninio ryšio įranga.2. II priede pateiktas sąrašas terminalų, atitinkančių šiuos reikalavimus. Šis sąrašas bus atnaujintas Jungtinio komiteto, numatyto Susitarimo dėl krovinių vežimo 18 straipsnyje, kai nurodyti reikalavimai bus įvykdyti.6 straipsnisRezervavimo tvarka1. Pakrovimo vietos rezervavimas kombinuotojo transporto traukinyje privalomas tik ekspedicijų agentūroms, krovinių vežimo ir transporto operatoriams (toliau - siuntėjai), kurie nori dirbti laikydamiesi perkrovos sistemos.Rezervavimo prašymai priimami tik iš siuntėjų, turinčių atitinkamas transporto priemones ir pakrovimo vietą kombinuotajam transportui tam tikroje linijoje.2. Rezervavimas turi būti atliktas arba patvirtintas su operatoriais anksčiausiai prieš 48 valandas ir vėliausiai likus 16 valandų iki traukinio išvykimo. Esant ypatingoms aplinkybėms, kurias siuntėjas privalo pateisinti, rezervavimas gali būti atliktas likus mažiau nei 16 valandų iki traukinio išvykimo. Rezervavimo prašymai svarstomi tokia eilės tvarka, kokia jie buvo pateikti. Sekmadienių ir švenčių dienų atveju rezervavimo laikas pratęsiamas iki centro darbo dienos pradžios prieš tai buvusią darbo dieną.3. Kai rezervavimas atliktas, o operatorius negali pasiūlyti KT pajėgumo, atitinkančio siuntėjo pageidavimų, siuntėjas, norėdamas pasiekti paskirties punktą, pasinaudoja šiom alternatyviom priemonėm:- kitu traukiniu, pateikiamu to paties operatoriaus tame pačiame terminale. Manoma, kad tai yra tinkama, jei siuntėjas laukia kito traukinio, siūlančio KT paslaugas, ne ilgiau kaip šešias valandas,- perkelia į traukinį, pateikiamą to paties operatoriaus kitame terminale. Manoma, kad tai yra tinkama, su sąlyga, kad traukinys vyksta tokia pat kryptimi kaip planuotas maršrutas ir kad jis išvyks vėliausiai per keturias valandas nuo išvykimo to traukinio, kuris buvo užsakytas iš pradžių. Taip pat manoma, kad yra tinkama:- kai NKT atveju perkėlimas vyksta ne didesniu kaip 50 km atstumu nuo terminalo, užsakyto iš pradžių, arba- kai LKT atveju siuntėjo prašoma persikelti į artimiausią susijusį terminalą. Šiuo metu yra šios terminalų poros: Freiburgas-Basle ir Milan-Lugano. Jei būtina, Jungtinis komitetas gali papildyti šį sąrašą,- tuo pačiu traukiniu tame pačiame terminale. Jei būtina, siuntėjas gali imtis priemonių, kad gautų vietą tame pačiame traukinyje iš kito operatoriaus pagal panašias nuostatas ir panašiomis sąlygomis.4. Jeigu atliekant rezervavimą operatoriaus atitinkamo KT pajėgumas yra pasibaigęs ir nėra kitų priemonių, siuntėjas gali pateikti prašymą perkrovos leidimui gauti pagal 8 straipsnio nuostatas.7 straipsnisTvarka KT geležinkelio pajėgumo išnaudojimo atveju1. KT operatorius savo nuožiūra nustato KT pajėgumo išnaudojimą ir nusprendžia, kada kiti klientai negali būti priimami ir turi laukti. Apie tai operatorius nedelsdamas praneša centrui. Siuntėjui, kurio prašymas nebuvo priimtas, apie KT pajėgumo išnaudojimą pranešama raštu, jei jis to pageidauja.2. Jeigu KT operatorius priverstas atšaukti traukinį dėl gedimo likus mažiau nei 24 valandoms iki traukinio išvykimo, jis nedelsdamas praneša centrui.8 straipsnisLeidimų išdavimo tvarka1. Jeigu siuntėjas negali gauti vietos dėl transporto stokos ir nėra alternatyvios priemonės arba jeigu jis negauna vietos, kurią jis buvo užsisakęs, dėl 7 straipsnio 2 dalyje nurodytos priežasties, jis pateikia prašymą perkrovos leidimui gauti centrui telefonu arba raštu.2. Tokiu atveju III priedo formoje esantys duomenys pateikiami centrui.Jeigu kokių nors iš reikalaujamų duomenų trūksta, centras grąžina prašymą siuntėjui tinkamai užpildyti.3. Centras priima sprendimą dėl tokių leidimų išdavimo. Šiuo tikslu jis stengiasi pasiūlyti geriausią variantą. Jeigu visi šio administracinio susitarimo reikalavimai patenkinami, centras privalo išduoti leidimą, kuriam gauti buvo pateiktas prašymas. Užpildyti prašymai svarstomi tokia eilės tvarka, kokia jie buvo pateikti.Apie savo sprendimą dėl prašymo išduoti leidimą centras praneša prašytojui telefonu arba faksu vėliausiai per dvi valandas po prašymo pateikimo.4. Jeigu prašymas buvo patenkintas, siuntėjas gauna oficialius tranzito per Šveicariją dokumentus Basle-Weil, Basle-Saint Louis arba Chiasso Strada (Brogeda Autostrada; Brogeda Merci) muitinės poste.Leidimas negali būti perleistas.5. Už tranzito keliu per Šveicariją leidimą imamas 50 Šveicarijos frankų arba lygiavertis mokestis.6. Centras turi pagrįsti atsisakymą išduoti leidimą prašytojui. Prašytojo pageidavimu sprendimas pateikiamas raštu kartu su apeliacijos pateikimo tvarkos paaiškinimais.9 straipsnisPatikrinimai1. Centras turi teisę sužinoti iš KT operatoriaus, ar leidimo prašantis siuntėjas pateikė rezervavimo prašymą.2. Todėl esant transporto stokai operatorius privalo sudaryti rezervavimo prašymų registrą (prašytojo vardas, adresas, prašymo pateikimo laikas).3. Basle ar Chiasso muitinės postas išduoda leidimą raštu ir reikalauja jį grąžinti, kai transporto priemonė išvyksta iš Šveicarijos, gauna mokestį ir patikrina tikslumą duomenų, reikalingų laikantis 8 straipsnio 2 dalies ir III priedo nuostatų. Jeigu pateikti duomenys yra neteisingi ne dėl klaidos, padarytos perduodant duomenis, leidimas neišduodamas.4. Perkrovos leidimas neatleidžia siuntėjo nuo pareigos gauti specialų leidimą dirbti Šveicarijoje naktį ir sekmadieniais. Jeigu reikalaujamos sąlygos įvykdytos, centras taip pat išduoda tokį leidimą kelionėms, kurioms buvo išduotas perkrovos leidimas.10 straipsnisRyšio palaikymo tarnybaSusitarimo šalys užtikrina sklandų perkrovos sistemos veikimą. Jos gali patikrinti administracinio centro dokumentus, susijusius su sistemos administravimu. Apie patikrinimų rezultatus reguliariai pranešama Jungtiniam komitetui.Ar tvarka turi būti keičiama, susitarimo šalys pirmą kartą įvertina praėjus šešiems mėnesiams nuo jos įsigaliojimo, o vėliau vertina reguliariai.11 straipsnisAdministracinis bendradarbiavimas ir nuobaudosŠveicarijos valdžios institucijos skiria nuobaudas už šio susitarimo pažeidimus. Nuobaudos nustatytos Federalinės tarybos reglamente dėl administracinių priemonių taikymo pažeidus Tranzito susitarimą arba perkrovos sistemą, nustatytą susijusiame administraciniame susitarime (pateiktas IV priede).Šveicarijos ir Bendrijos valdžios institucijos bendradarbiauja, persekiodamos piktnaudžiautojus sistema arba jos pažeidėjus. Apie visus nustatytus piktnaudžiavimo atvejus pranešama Jungtiniam komitetui.12 straipsnisĮsigaliojimasŠis administracinis susitarimas įsigalioja kartu su Tranzito susitarimu.13 straipsnisKalbosSusitarimas sudarytas dviem egzemplioriais anglų, danų, ispanų, italų, graikų, olandų, portugalų, prancūzų ir vokiečių kalbomis. Visi tekstai yra autentiški.Priimta Vienoje, 1992 m. gruodžio 23 d.Federalinio transporto, ryšių ir energetikos departamento varduW. FagagniniKomisijos vardu Europos BendrijųJ. Erdmenger--------------------------------------------------


title: 1993 m. vasario 15 d. Tarybos Sprendimas dėl 1990 m. spalio 8 d. Vokietijos Federacinės Respublikos ir Čekijos ir Slovakijos Federacinės Respublikos Vyriausybių ir Europos ekonominės bendrijos konvencijos dėl tarptautinės Elbės apsaugos komisijos protokolo sudarymo

text:
Svarbus teisinis pranešimas

|

31993D0114

Oficialusis leidinys L 045 , 23/02/1993 p. 0025 - 0025 specialusis leidimas suomių kalba: skyrius 15 tomas 12 p. 0085  specialusis leidimas švedų kalba: skyrius 15 tomas 12 p. 0085

		Tarybos Sprendimas1993 m. vasario 15 d.dėl 1990 m. spalio 8 d. Vokietijos Federacinės Respublikos ir Čekijos ir Slovakijos Federacinės Respublikos Vyriausybių ir Europos ekonominės bendrijos konvencijos dėl tarptautinės Elbės apsaugos komisijos protokolo sudarymo(93/114/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 130s straipsnį,atsižvelgdami į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Sprendimu 91/598/EEB [4] Bendrija patvirtino Konvenciją dėl tarptautinės Elbės apsaugos komisijos;kadangi būtina, kad šiai konvencija įkurtai Tarptautinei komisijai būtų suteiktas juridinis statusas ir galios, kad ji galėtų vykdyti savo uždavinius;kadangi siekiant šio tikslo 1991 m. gruodžio 9 d. Magdeburge buvo priimtas konvencijos protokolas; kadangi protokolas buvo pasirašytas Bendrijos vardu;kadangi todėl reikia, kad protokolą patvirtintų Bendrija,NUSPRENDĖ:1 straipsnisŠiuo dokumentu Europos ekonominės bendrijos vardu tvirtinamas 1990 m. spalio 8 d. Vokietijos Federacinės Respublikos ir Čekijos ir Slovakijos Federacinės Respublikos Vyriausybių ir Europos ekonominės bendrijos konvencijos dėl tarptautinės Elbės apsaugos komisijos protokolas.Protokolo tekstas pridedamas prie šio sprendimo.2 straipsnisTarybos pirmininkas Europos ekonominės bendrijos vardu informuoja Vokietijos Federacinės Respublikos, kaip valstybės depozitarės, Vyriausybę, kad visos sąlygos Bendrijos atžvilgiu, reikalingos protokolo įsigaliojimui, yra įvykdytos remiantis protokolo 2 straipsniu.Priimta Briuselyje, 1993 m. vasario 15 d.Tarybos varduPirmininkasM. Jelved[1] OL C 185, 1992 7 22, p. 14.[2] OL C 305, 1992 11 23.[3] OL C 287, 1992 11 4, p. 38.[4] OL L 321, 1991 11 23, p. 24.--------------------------------------------------


title: 2012/618/ES: 2012 m. gegužės 10 d. Europos Parlamento sprendimas dėl Europos aplinkos agentūros 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/356

         EUROPOS PARLAMENTO SPRENDIMAS
   2012 m. gegužės 10 d.
   dėl Europos aplinkos agentūros 2010 finansinių metų biudžeto įvykdymo patvirtinimo
   (2012/618/ES)
   EUROPOS PARLAMENTAS,

               —

               atsižvelgdamas į Europos aplinkos agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aplinkos agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (3), ypač į jo 13 straipsnį,

               —

               atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (4), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0105/2012),

               1.

               atideda savo sprendimo, kuriuo Europos aplinkos agentūros vykdomajam direktoriui patvirtinama, kad Agentūros 2010 finansinių metų biudžetas įvykdytas, priėmimą;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aplinkos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 57.

      (2)  OL L 248, 2002 9 16, p. 1.

      (3)  OL L 120, 1990 5 11, p. 1.

      (4)  OL L 126, 2009 5 21, p. 13.

      (5)  OL L 357, 2002 12 31, p. 72.
   PRIEDAS

      PASTARAISIAIS METAIS EUROPOS PARLAMENTO PATEIKTOS REKOMENDACIJOS

               Europos aplinkos agentūra (EEE)

               2006 m.

               2007 m.

               2008 m.

               2009 m.

               Veikla

               Nepateikta

               Nepateikta

                           —

                           Ragina Agentūrą atlikti šiais ir ankstesniais metais vykdytos veiklos diachroninę analizę,

                           —

                           ragina Agentūrą vadovaujantis steigiamuoju reglamentu ir valdybos patvirtintomis darbo programomis toliau kas penkerius metus užtikrinti nepriklausomą išorės vertinimą,

                           —

                           teigiama tendencija: Agentūra sukūrė tinkamai parengtą veikla grindžiamą valdymo sistemą, daugiametę darbo programą, išsamią rezultatų suvestinę su rodikliais ir integruotą valdymo kontrolės sistemą.

                           —

                           Ragina Agentūrą palyginti veiklą, vykdytą tais metais, kurių biudžeto įvykdymą ketinama patvirtinti, ir ankstesniais finansiniais metais,

                           —

                           ragina Agentūrą teikti pirmenybę keturioms sritims ir dėti daugiau pastangų joms plėtoti,

                           —

                           ragina Agentūrą toliau stengtis tobulinti komunikacijos metodus siekiant, kad jos padarytos išvados būtų dažniau pateikiamos visuomenės informavimo priemonėmis, nes tokiais būdais būtų galima padidinti Agentūros veiklos skaidrumą ir visuomenės susidomėjimą jos darbu,

                           —

                           ragina Audito Rūmus atlikti Agentūros veiklos auditą.

               Biudžeto ir finansų valdymas

               Nebuvo griežtai laikomasi biudžeto metinio periodiškumo principo: į kitus metus reikėjo perkelti daugiau nei 30 % įsipareigojimų asignavimų ir 50 % veiklos išlaidoms skirtų lėšų.

                           —

                           Viešųjų pirkimų procedūrų trūkumai: tiesioginis paslaugų sutarties sudarymas nesilaikant Finansinio reglamento reikalavimų, konkrečios paslaugų sutarties sudarymas nesilaikant bendrojo susitarimo sąlygų,

                           —

                           susitarimų dėl dotacijų (su Europos teminiu centru) valdymo trūkumai.

               Nepateikta

                           —

                           Ragina Agentūrą gerinti biudžeto ir darbo programų ryšį,

                           —

                           reiškia susirūpinimą dėl Agentūros perkėlimų, atliktų siekiant turėti daugiau lėšų biudžeto eilutėje tam, kad būtų galima sumokėti Agentūros patalpų nuomos mokestį už pirmąjį 2010 m. ketvirtį ir šį mokestį įrašyti į 2009 m. biudžetą, nes tokie veiksmai prieštarauja metinio periodiškumo principui,

                           —

                           ragina Agentūrą pagerinti veiklos padalinių teikiamos informacijos apie sukauptų veiklos išlaidų vertinimą tikslumą.

               Žmogiškieji ištekliai

               Nepateikta

               Įdarbinimo procedūrų trūkumai: atrankos kriterijų neatitinkantys kandidatai buvo toliau vertinami, o dokumentuose nebuvo nurodyti geriausių kandidatų, kurie turi būti pakviesti į pokalbį dėl darbo, atrankos kriterijai.

               Nepateikta

                           —

                           Ragina Agentūrą pašalinti įdarbinimo procedūrų trūkumus, dėl kurių kyla pavojus šių procedūrų skaidrumui,

                           —

                           Audito Rūmai atkreipė dėmesį į šiuos trūkumus: pranešimuose apie laisvas darbo vietas nenurodomas maksimalus į rezervo sąrašus įtrauktinų kandidatų skaičius, dėl klausimų, naudotų testo raštu ir pokalbių metu, nebuvo nuspręsta prieš paraiškų nagrinėjimą, atrankos komisijų sprendimai buvo nepakankamai patvirtinti dokumentais, protokolai buvo neišsamūs, taip pat iš anksto nebuvo nustatytas minimalus skaičius taškų, kuriuos kandidatai turėjo surinkti, kad būtų pakviesti į pokalbį ar patektų į rezervo sąrašą.

               Vidaus auditas

               Pažeidžiant pareigų atskyrimo principą tas pats perįgaliotas įgaliojimus duodantis pareigūnas ne tik atliko ex ante patikrinimą, bet ir administravo prieigos prie informacijos technologijų sistemos, skirtos biudžeto apskaitai, teises.

               Nepateikta

               Ragina Agentūrą įvykdyti 17 iš 27 Vidaus audito tarnybos pateiktų rekomendacijų, t. y. nustatyti finansines grandines, skatinti dotacijų kontrolę ar patikras vietoje, taip pat vykdyti dotacijų įgyvendinimo stebėseną bei įvertinimą ir įgyvendinti vidaus kontrolės standartus.

               Nurodo, jog dar turi būti įgyvendintos trys Vidaus audito tarnybos (VAT) rekomendacijos, pateiktos atlikus ankstesnį auditą, visų pirma susijusios su itin svarbiais postais, dotacijų kontrole ar patikromis vietoje bei finansinėmis procedūromis, ir laikomos labai svarbiomis.

          ---documentbreak---

               17.10.2012

               LT

               Europos Sąjungos oficialusis leidinys

               L 286/358

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Europos aplinkos agentūros 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos aplinkos agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aplinkos agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7–0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (3), ypač į jo 13 straipsnį,

               —

               atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (4), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0105/2012),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2010 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

               B.

               kadangi Parlamentas 2011 m. gegužės 10 d. patvirtino Europos aplinkos agentūros vykdomajam direktoriui, kad Agentūros 2009 finansinių metų biudžetas įvykdytas (6), ir kadangi prie biudžeto įvykdymo patvirtinimo pridėtoje rezoliucijoje Parlamentas, be kita ko:

                           —

                           ragino Agentūrą ir toliau tobulinti komunikacijos metodus tam, kad jos padarytos išvados būtų dažniau pateikiamos žiniasklaidoje, nes tokiais būdais būtų galima padidinti Agentūros veiklos skaidrumą ir visuomenės susidomėjimą jos darbu,

                           —

                           išreiškė susirūpinimą dėl Agentūros vykdomų perkėlimų, atliktų siekiant turėti daugiau lėšų biudžeto eilutėje tam, kad būtų galima sumokėti Agentūros patalpų nuomos mokestį už pirmąjį 2010 m. ketvirtį ir šį mokestį įrašyti į 2009 m. biudžetą, kadangi tokie veiksmai prieštarauja metinio periodiškumo principui,

                           —

                           ragino Agentūrą imtis priemonių ir pašalinti įdarbinimo procedūrų trūkumus, dėl kurių kyla pavojus šių procedūrų skaidrumui;

               C.

               kadangi Agentūros 2010 m. biudžetas buvo 50 600 000 EUR, t. y. 26 % didesnis už 2009 m. biudžetą; kadangi Sąjungos įnašas į Agentūros 2010 m. biudžetą buvo 35 258 000 EUR, palyginti su 34 560 000 EUR 2009 m. (7), t. y. 2 % didesnis;

               1.

               atideda savo sprendimo, kuriuo patvirtinama, kad Agentūros biudžetas įvykdytas, priėmimą ir laukia esminių atsakymų į pateiktas kritines pastabas bei prašymus ir informacijos apie atitinkamus veiksmus;

      Biudžeto ir finansų valdymas

               2.

               atkreipia dėmesį, kad Agentūros biudžeto įvykdymo lygiai, turint mintyje įsipareigojimų asignavimus ir mokėjimų asignavimus, siekė atitinkamai 100 ir 90,75 %;

               3.

               nustatė, atsižvelgdamas į Agentūros galutines ataskaitas, kad 2010 finansiniais metais bendra Agentūros mokėjimų suma sudarė 38 898 533,88 EUR;

               4.

               pažymi, kad nuo 2010 m. gegužės 22 d. iki 2010 m. spalio mėn. Agentūros pastatas penkis mėnesius buvo uždengtas žaliuoju fasadu, kuris kainavo 294 641 EUR, ir kad sutartį vykdė įmonės Ramboll (generalinis rangovas) ir Green Fortune; stebisi, kad nebuvo paskelbtas viešasis konkursas; ragina Agentūros direktorę pateikti išsamią informaciją, kaip šios įmonės buvo pasirinktos rangovais; atkreipia dėmesį į tai, kad Agentūros direktorės 2012 m. balandžio 11 d. laiške teigiama, kad šios išlaidos buvo padengtos iš biudžeto eilučių „2 1 4 0 – Patalpų įrengimas“ (180 872 EUR) ir „3 3 2 3 – Komunikacijos“ (113 769 EUR); pabrėžia, kad asignavimai įsipareigojimams pagal biudžeto eilutę 2 1 4 0 išaugo nuo 85 000 EUR iki 271 049 EUR, nepaisant Agentūros administracijos vadovo nuomonės; taip pat pažymi, kad 2010 m. gegužės mėn. administracijos vadovas išėjo atostogų dėl ligos ir nuo tada jo pareigas eina laikinasis vadovas; atkreipia dėmesį į direktorės 2012 m. balandžio 30 d. laišką, kuriame teigiama, kad biudžeto eilutė 2 1 4 0 buvo papildyta perkėlus 180 872 EUR iš biudžeto eilutės „2 1 0 0 – Nuoma“; primena, kad 2009 m. gruodžio mėn. Agentūra sumokėjo nuomą už pirmą 2010 m. ketvirtį, taip išvengdama Komisijai grąžintinos sumos sumažinimo; taigi ragina Agentūrą biudžeto įvykdymą tvirtinančiai institucijai paaiškinti, kodėl ji iš biudžeto eilutės „Nuoma“ išėmė 180 872 EUR, kai nuoma yra sutartyje fiksuota suma, ir pateikti informaciją bei rašytinius įrodymus, susijusius su biudžeto lėšų perkėlimo procedūromis; tikisi, kad Agentūra atliks visus prašomus veiksmus iki 2012 m. rugpjūčio mėn. pabaigos;

               5.

               pažymi, kad 2011 m. gruodžio mėn. Agentūra sudarė bendrąją paslaugų sutartį 48 mėnesiams žiniasklaidos stebėsenai vykdyti, kurios bendra vertė – 250 000 EUR, ir tai gerokai viršija ankstesniais metais už panašias paslaugas sumokėtas išlaidas; pažymi, kad pagal šią sutartį Agentūra žiniasklaidos stebėsenos paslaugoms per metus išleis vidutiniškai 62 500 EUR, ir mano, kad šios išlaidos per didelės ir prieštarauja veiksmingo mokesčių mokėtojų pinigų naudojimo principui;

      Perkelti asignavimai

               6.

               atkreipia dėmesį, kad pagal Agentūros galutines ataskaitas iš 2010 m. asignavimų 12 809 551,05 EUR buvo perkelti į 2011 m.; patvirtina, kad iš bendros perkeltos sumos 8 941 279 EUR yra išorės asignuotosios įplaukos, kurios yra daugiametės ir todėl joms netaikomas metinio periodiškumo principas;

               7.

               pažymi, atsižvelgdamas į Agentūros galutines ataskaitas, kad iš viso buvo panaikinta 585 282,87 EUR nepanaudotų mokėjimų asignavimų, perkeltų iš ankstesnių metų; iš Agentūros pateiktų duomenų akivaizdu, kad ši suma mažesnė, nei 2009 m. panaikinta suma, t. y. 693 127,02 EUR; todėl pažymi, kad tik 1,5 % panaikintų mokėjimų asignavimų reiškia, kad geriau numatomi finansiniai poreikiai;

               8.

               apgailestauja, kad Audito Rūmai mano, jog Agentūros perkeltų ir panaikintų asignavimų nėra pakankamai daug, kad būtų verta juos paminėti ataskaitoje dėl Agentūros 2010 finansinių metų metinių ataskaitų;

      Viešųjų pirkimų procedūros

               9.

               atkreipia dėmesį į Agentūros pranešimą, kad 2011 m. spalio mėn. Audito Rūmai atliko viešųjų pirkimų procedūrų auditą, susijusį su valgyklos paslaugų, valymo paslaugų, apsaugos paslaugų ir baldų įsigijimu; ragina Agentūrą iki 2012 m. rugsėjo mėn. pabaigos pateikti biudžeto įvykdymą tvirtinančiai institucijai šio audito išvadas, taip pat savo atsakymus ir veiksmus, kurių buvo imtasi;

               10.

               ragina Vidaus audito tarnybą (VAT) atlikti Agentūros sutarčių dėl valgyklos paslaugų, valymo paslaugų, apsaugos paslaugų ir baldų įsigijimo auditą, siekiant nustatyti, ar konkurso regimo, paskelbimo, vertinimo ir sutarčių sudarymo etapais laikytasi kuo didesnės konkurencijos užtikrinimo ir optimalaus lėšų panaudojimo principų, ir laiku informuoti biudžeto įvykdymą tvirtinančią instituciją apie savo išvadas;

      Žmogiškieji ištekliai

               11.

               pažymi, kad Agentūra persvarstė savo įdarbinimo procedūras pagal biudžeto įvykdymą tvirtinančios institucijos ir Audito Rūmų pateiktas pastabas tam, kad pašalintų trūkumus, susijusius su pranešimais apie laisvas darbo vietas, atrankos komisijų sprendimo dokumentais, minimaliu skaičiumi taškų, kuriuos kandidatas turi surinkti, kad būtų pakviestas į pokalbį, ir pokalbio protokolais;

               12.

               be to, nurodo, atsižvelgdamas į Agentūros metinį valdymo planą, kad ji vykdė „EAA personalo politiką“, užtikrinančią personalo ugdymo pagrindą;

               13.

               yra informuotas, kad 2010 m. buvo įdarbinti 7 vidaus ir 40 išorės kandidatų; pažymi, kad iš vidaus kandidatų 1 įdarbintas pareigūnu, 5 – laikinaisiais darbuotojais ir 1 – sutartininkas, o iš išorės įdarbintų darbuotojų 1 yra pareigūnas, 13 – laikinieji darbuotojai, 29 – sutartininkai ir 4 – nacionaliniai ekspertai; atkreipia dėmesį į tai, kad per pastaruosius penkerius metus Agentūros patalpose dirbo 12 kviestinių mokslininkų; siekiant padidinti skaidrumą, ragina Agentūrą užbaigti skelbti kviestinių mokslininkų curriculum vitae – bent jau su išsilavinimu ir profesine veikla susijusius faktus;

      Agentūros 2009–2013 m. strategija

               14.

               palankiai vertina tai, kad Agentūros personalo ir valdymo veikla, kokybės kontrolės procesai, produktai ir paslaugos, administracinės ir pastatų paslaugos priskiriamos strateginei sričiai EAA 2009–2013 m. strategijoje;

               15.

               ragina Agentūrą pateikti aiškesnę priemonių, išteklių ir rezultatų sąsają;

      Interesų konfliktas

               16.

               pažymi, kad nuo 2010 m. birželio mėn. iki 2011 m. balandžio mėn. Agentūros vykdomoji direktorė buvo instituto Earthwatch, t. y. tarptautinės aplinkosaugos labdaros organizacijos, įtraukiančios žmones į mokslinių tyrimų bei švietimo veiklą, patikėtinė ir tarptautinės patariamosios tarybos narė; atsižvelgia į tai, kad vykdomoji direktorė savo pareiškime nurodė, kad vadovaudamasi Audito Rūmų pirmininko patarimu 2011 m. balandžio mėn. ji dėl galimo interesų konflikto atsistatydino iš savo posto Earthwatch organizacijoje;

               17.

               yra labai susirūpinęs dėl to, kad 2010 m., kai vykdomoji direktorė tiesiogiai dalyvavo instituto Earthwatch darbe, 29 Agentūros darbuotojai, įskaitant ir vykdomąją direktorę, dalyvavo iki 10 dienų trukmės moksliniuose tyrimuose pagal skirtingus biologinės įvairovės projektus Karibų ar Viduržemio jūros regionuose, kuriuos organizavo institutas Earthwatch, o Agentūra, kaip nurodė Agentūros vykdomoji direktorė, sumokėjo NVO iš viso 33 791,28 EUR;

               18.

               pripažįsta specialųjį darbuotojų mokymą, kaip karjeros vystymo dalį, ir atkreipia dėmesį į visą sumą, sumokėtą tiems mokymams;

               19.

               stebisi, kad 2010 m. lapkričio 5 d. įsteigtas „Worldwatch Institute“ Europos skyrius savo adresu nurodė Agentūros adresą ir naudojo jos patalpas kaip savo, nemokėdamas Agentūrai jokio mokesčio, taigi naudojo patalpas, apmokamas iš ES biudžeto; apgailestauja, kad 2012 m. balandžio 30 d. direktorės laiške užsimenama tik apie JAV veikiantį „Worldwatch Institute“ biurą, o ne apie „Worldwatch Institute“ Europos skyrių, kuris naudojo Agentūros patalpas nemokėdamas jokio nuomos mokesčio; be to, atkreipia dėmesį į tai, kad „Worldwatch Institute“ Europos skyriaus vykdomasis direktorius buvo Agentūros kviestinis mokslininkas; ragina Agentūrą iki 2012 m. rugpjūčio mėn. pabaigos biudžeto įvykdymą tvirtinančiai institucijai pateikti konkrečius duomenis ir šį faktą patvirtinančius dokumentus, taip pat nurodyti Agentūros darbuotoją, kuris davė tam leidimą, konkrečią datą, kada „Worldwatch Institute“ Europos skyrius nustojo naudotis Agentūros patalpomis, taip pat, ar atitinkamo Agentūros kviestinio mokslininko atliktas darbas buvo publikuotas „Worldwatch Institute“ Europos skyriaus ar Agentūros vardu;

               20.

               palankiai vertina Agentūros ir NVO, dirbančių aplinkosaugos srityje, bendradarbiavimą, kuris plėtojamas ir su kitomis specializuotomis agentūromis, tačiau primena, kad net ir interesų konflikto šešėlis ardo pasitikėjimą institucijomis ir kelia nerimą mokesčių mokėtojams;

               21.

               siekiant užtikrinti didesnį skaidrumą interesų konfliktų prevencijos ir kontrolės srityje, ragina Agentūrą nedelsiant priimti veiksmų planą ir savo interneto svetainėje paskelbti interesų deklaraciją, o kol to nėra, iki 2012 m. birželio 30 d. pateikti joje vadovų, mokslo komiteto narių, ekspertų ir valdybos narių curriculum vitae, nurodant bent jau duomenis apie jų išsilavinimą ir profesinę veiklą; mano, kad tokios priemonės leistų biudžeto įvykdymą tvirtinančiai institucijai ir visuomenei įsitikinti jų kvalifikacija ir užkirsti kelią galimiems interesų konfliktams;

      Veikla

               22.

               atkreipia dėmesį į Agentūros iniciatyvą, vadovaujantis steigiamuoju Reglamentu (EEB) Nr. 1210/90 ir valdybos patvirtintomis darbo programomis, reguliariai užtikrinti nepriklausomą išorės vertinimą; ypač pabrėžia, kad kitas vertinimas bus atliekamas 2012 m. ir daugiausia dėmesio bus skiriama bendros strategijos veiksmingumui ir efektyvumui;

               23.

               atkreipia dėmesį į Agentūros iniciatyvą vertinti savo veiklos rezultatus taikant Aplinkosaugos vadybos ir audito sistemą (EMAS) ir vidaus valdymo sistemas, pagrįstas keturiomis tarpusavyje susijusiomis sritimis – finansų, klientų, verslo bei mokymosi ir augimo;

               24.

               pripažįsta, atsižvelgdamas į Agentūros metiniame valdymo plane pateiktas pastabas, Agentūros ir įvairių tarptautinių ir Sąjungos įstaigų, Eionet tinklo ir Mokslinio komiteto pastangas sukurti tinklų sistemą tam, kad Agentūra galėtų palaikyti ryšius su mokslinių tyrimų ir mokslo bendruomene, sistemingiau skleisti ir panaudoti mokslinių tyrimų veiklos Europos ir nacionaliniu lygmenimis rezultatus, ypač informaciją ir duomenis;

               25.

               be to, pažymi, kad Agentūra, atsižvelgdama į biudžeto įvykdymą tvirtinančios institucijos sprendime dėl 2009 m. biudžeto įvykdymo patvirtinimo pateiktą prašymą, 2011 m. labiau stengėsi informuoti plačiąją visuomenę apie savo veiklą ir pradėjo vykdyti bandomuosius projektus naudodama socialinę žiniasklaidą, kaip visuomenės informavimo priemonę;

               26.

               ragina Agentūrą išsamiai informuoti biudžeto valdymo instituciją, ypač biudžeto kontrolės instituciją, apie:

                           —

                           šaltinius, kuriais Agentūra naudojasi rengdama ataskaitas, dokumentus ir kitą susijusią dokumentaciją,

                           —

                           ataskaitų ir kitų dokumentų, pateiktų 2010 m., skaičius,

                           —

                           Agentūros ataskaitomis užtikrinamos galimos pridėtinės vertės, palyginti su kitų įstaigų ataskaitomis aplinkos apsaugos klausimais, įrodymus,

                           —

                           valstybių narių siunčiamų duomenų tikrinimo procedūrą, jei vykdoma, šio tikrinimo periodiškumą ir apie tai, kaip Agentūra panaudoja valstybių narių atsiųstus duomenis;

               27.

               džiaugiasi, kad 2010 m. agentūra ypatingą dėmesį skyrė biologinei įvairovei, Pasaulinei aplinkos ir saugumo stebėsenos sistemai (angl. GMES), platformai „Žvilgsnis į Žemę“ (angl. „Eye on Earth“) ir 2010 m. aplinkos būklės ataskaitai (angl. SOER);

               28.

               norėtų paraginti agentūrą toliau stengtis tobulinti komunikacijos metodus siekiant, kad jos gautus duomenis dažniau pateiktų žiniasklaida ir taip visuomenė būtų skatinama diskutuoti užtikrinant platesnę informaciją, pateikiamą visuomenei ir susijusią su svarbiais aplinkos klausimais, pvz., klimato kaitos, biologinės įvairovės ir gamtos išteklių valdymo;

      Vidaus auditas

               29.

               patvirtina, kad 2010 m. VAT atliko valdymo plano sistemos (VPS) (arba veiklos stebėsenos) auditą, kurio tikslas – įvertinti Agentūros veiklos planavimo ir stebėsenos sistemų tinkamumą ir suteikti patikinimą dėl šių sistemų tinkamumo; ypač pažymi, kad VAT pateikė aštuonias rekomendacijas, iš kurių šešios buvo priskirtos svarbių rekomendacijų kategorijai, o dvi – pageidautinų;

               30.

               atsižvelgdamas į tai, ragina Agentūrą:

                           —

                           skatinti taikyti projektų planavimo ir pažangos stebėsenos srityse keliamų tikslų ir išmatuojamų rodiklių nustatymo gaires,

                           —

                           paskirstyti projektų išlaidas,

                           —

                           skatinti veiksmingesnį projektų valdymą ir vykdyti naujų duomenų, įvestų į VPS, patikrinimo ir patvirtinimo procedūras;

               31.

               be to, ragina Agentūrą nedelsiant priimti priemones, skirtas ankstesnių VAT auditų metu nustatytiems trūkumams, susijusiems su kokybės valdymu ir dotacijų valdymu, pašalinti, siekiant:

                           —

                           parengti kokybės užtikrinimo ir (arba) kokybės kontrolės (angl. QA/QC) kontrolinį sąrašą ir juo naudotis rengiant Šiltnamio efektą sukeliančių dujų (angl. GHG) inventoriaus ataskaitą,

                           —

                           planuoti, apibūdinti ir pagrįsti dokumentais susijusius kokybės patikrinimus,

                           —

                           užtikrinti kokybės kontrolės priežiūrą,

                           —

                           numatyti verslo tęstinumo problemas,

                           —

                           vykdyti dotacijų kontrolę ir patikras vietoje,

                           —

                           stebėti dotacijų įgyvendinimą ir jį įvertinti;

               32.

               atkreipia dėmesį į ankstesnėse biudžeto įvykdymo ataskaitose pateiktas savo rekomendacijas, pridedamas šios rezoliucijos priede;

               33.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2012 m. gegužės 10 d. (8) rezoliucijoje dėl agentūrų veiklos, finansų valdymo ir kontrolės.

      (1)  OL C 366, 2011 12 15, p. 57.

      (2)  OL L 248, 2002 9 16, p. 1.

      (3)  OL L 120, 1990 5 11, p. 1.

      (4)  OL L 126, 2009 5 21, p. 13.

      (5)  OL L 357, 2002 12 31, p. 72.

      (6)  OL L 250, 2011 9 27, p. 155.

      (7)  OL L 64, 2010 3 12, p. 677.

      (8)  Priimti tekstai, P7_TA(2012)0164 (žr. šio Oficialiojo leidinio p. 388).